فتحة مجلس ليلة العاشر\\ الوداع\\

عاشر سهم من حرمله........... للرضيع ابكربله

ليلة العاشر نشوف أم الولد

تمسح ابنحره وتهز نوبه المهد

جنهه تدري ابحرمله ابنبله استعد

اتروح جنهه اتكله يا ريج الشهد

عاشر سهم من حرمله ......... للرضيع ابكربله

الليله ما نسمع حجي هنا بالخيم

بس دموع وشهكه واوداع وألم

وحده تشبك صدر ابنهه وتبجي دم

اوحده تتحسر تعاين عالعلم

عاشر سهم من حرمله........... للرضيع ابكربله

الليله زينب جنهه تنظر عالنجف

اتكل لبوها ابحالي يا بويه اختلف

خايفه الليله واحس ابكلبي رف

حايره واهيه عله خدهه اتخلي جف

عاشر سهم من حرمله......... للرضيع ابكربله

علاء المياحي